recursal/SuperWikiNEXT-32B huggingface dataset:
கில்தாமிக் லெப்சா பத்மசிறீ விருதை இந்தியக் குடியரசுத் தலைவர் பிரணாப் முகர்ஜியிடமிருந்து பெற்ற காட்சி. (ஏப்ரல் 20, 2013 புதுதில்லி)
**கில்தா மித் லெப்சா** (*Hilda Mit Lepcha*) என்பவர் லெப்சா நாட்டுப்புற இசை வல்லுநர் ஆவார். இவருக்கு இந்திய அரசு 2013-ல் பத்மசிறீ விருதினை வழங்கியது. கில்தாமித் பாரம்பரிய லெப்சா இசைக் கருவிகள் மற்றும் லெப்சா பாடல்களின் கலைஞராகச் சிறந்து விளங்கினார்.

வாழ்க்கை
--------

கில்தா மித் லெப்சா 1956ஆம் ஆண்டு மேற்கு வங்காளத்தின் டார்ஜீலிங் மாவட்டத்தில் உள்ள காளிம்பொங்கில் பிறந்தார். இவர் புகழ்பெற்ற லெப்சா இசைக்கலைஞர் சோனம் செரிங் லெப்சாவை மணந்தார்.

இசைப்பயணம்
----------

தனது கணவருடன் இணைந்து, கில்தா மித் லெப்சா பல ஆண்டுகளாக லெப்சா பாரம்பரிய இசைக்குக் குறிப்பிடத்தக்கப் பங்களிப்பைச் செய்து வருகிறார். பாரம்பரிய லெப்சா இசைக்கருவிகளின் கலைஞரைப் போலவே இவர் சிறந்து விளங்கினார். லெப்சா பாடல்களைப் பாடிக்கொண்டே அரிய இசைக்கருவியான தும்போக்கினை இசைப்பதில் வல்லவர். இவர் லெப்சா கலாச்சாரத்தை மேம்படுத்துவதற்கும் பாதுகாப்பதற்கும் குறிப்பிடத்தக்கப் பங்களிப்பைச் செய்து, ஏராளமான கலைஞர்களுக்குப் பயிற்சி அளித்துள்ளார்.

இவரது இசைப்பயணத்தில் 1988ஆம் ஆண்டில் *அப்னா உத்சவ்*, 1978-ல் *லோக் உத்சவ்*, 1993ஆம் ஆண்டில் அந்தமான் நிக்கோபார் தீவுகளில் *தவீப் உத்சவ்* மற்றும் 1998-ல் உலக இசை நாள் கொண்டாட்டங்கள் குறிப்பிடத்தக்கன.

விருதுகள்
---------

சிக்கிமின் லெப்சா இசைக்காக கில்தா மித் லெப்சா 2009ஆம் ஆண்டு சங்கீத நாடக அகாதமி விருதினைப் பெற்றார். மேற்கு வங்காளப் பகுதியினைச் சேர்ந்த பல நிறுவனங்களால் லெப்சா கௌரவிக்கப்பட்டார். இவருக்கு 2013ஆம் ஆண்டு பத்மசிறீ விருது இந்திய அரசால் வழங்கப்பட்டது.

மேற்கோள்கள்
-----------

1. ↑  "Sikkim: Padma Shri for Hildamit Lepcha". isikkim.com. .
2. ↑  "Prez Presenting Padma Shri To Smt. Hildamit Lepcha". voiceofsikkim.com/. .
3. 1 2  "Hilda Mit Lepcha, Popular Musician of Sikkim Hilda Mit Lepcha". *www.indiaonline.in*. 2023-02-20 அன்று பார்க்கப்பட்டது.
**ஈதர்** *(aether))* (/ˈiːθər/) அல்லது **விசும்பு** *(quintessence)* (ஐந்தாம் செவ்வியல் தனிமம்) என்பது, பண்டைய, இடைக்கால அறிவியல் வரலாற்றின்படி, புவிக்கோளத்துக்கு மேலே அமையும் அண்டம் முழுவதும் நிரம்பியுள்ள பொருள் ஊடகமாகும். ஈதர் எனும் கருத்தின்ம் பல கோட்பாடுகளில் பல இயற்கை நிகழ்வுகளைக் குறிப்பிட பயன்படுத்தப்பட்டுள்ளது. ஒளி அலைப் பரவலையும் ஈர்ப்பு அலைப் பரவலையும் போன்ற நிகழ்வுகளை இங்கு எடுத்துகட்டுகளகக் கூறலாம். 19 ஆம் நூற்றாண்டில், இயற்பியலாளர்கள் ஈதர் என்ற பொருள் ஊடகம் வெளி எங்கணும் பரவியுள்ளதெனும் எடுகோளினை வெற்றிட்த்தில் ஒளியலைப் பரவலை விளக்க முன்வைத்தனர். ஆனால் மிக்கேல்சன்–மோர்லி செய்முறை ஈதர் போன்ற் ஊடகம் வெற்றிடத்தில் நிலவவில்லை என்பதை நிறுவியது.

மேற்கோள்கள்
-----------

**அடிக்குறிப்புகள்**

**சான்றுகள்**

1. ↑  Lloyd, G. E. R. (1968), *Aristotle: The Growth and Structure of his Thought*, Cambridge: Cambridge Univ. Pr. pp. 133–139, ISBN 0-521-09456-9, Believing that the movements of the heavenly bodies are continuous, natural and circular, and that the natural movements of the four terrestrial elements are rectilinear and discontinuous, Aristotle concluded that the heavenly bodies must be composed of a fifth element, aither [sic].
2. ↑  Carl S. Helrich, *The Classical Theory of Fields: Electromagnetism* Berlin, Springer 2012, p. 26.
**ஈடன் பூங்கா** (*Eden Park*), நியுசிலாந்தின் பெரிய நகரமான ஆக்லன்ட் நகரின் மத்தியில் அமைந்துள்ள நாட்டின் மிகப்பெரும் விளையாட்டரங்கமாகும். ஆக்லன்டின் மத்திய வணிக மாவட்டத்திலிருந்து தென்மேற்கே மூன்று கிமீ தொலைவில் ஈடன் குன்று, கிங்சுலாந்து புறநகர்ப்பகுதிகளின் எல்லைகளுக்கிடையே அமைந்துள்ளது. குளிர்காலத்தில் இரக்பி ஆட்டங்களுக்கும், கோடைக்காலத்தில் துடுப்பாட்டங்களுக்கும் முதன்மையாக பயன்படுத்தப்பட்டாலும், இங்கு சங்கக் கால்பந்து ஆட்டங்களும் நடத்தப்பட்டுள்ளது. 2011 ஆம் ஆண்டில் நடந்த இரக்பி உலகக் கோப்பை போட்டிகளின் போது குழு நிலை ஆட்டங்களும், இரண்டு காலிறுதிகளும், இரு அரையிறுதிகளும், இறுதி ஆட்டமும் இங்கே நடத்தப்பட்டது. முன்னதாக 1987ஆம் ஆண்டு இரக்பி உலகக்கோப்பையிலும் இறுதி ஆட்டம் இங்கு நடந்துள்ளது; இதனால் உலகில் இரு இரக்பி உலகக்கோப்பை இறுதியாட்டங்ள் நடைபெற்ற ஒரே விளையாட்டரங்கம் என்ற பெருமை பெற்றது. ஆத்திரேலியாவும் நியூசிலாந்தும் இணைந்து நடத்தும் 2015 துடுப்பாட்ட உலகக்கிண்ணப் போட்டியின் நிகழிடங்களில் ஒன்றாக விளங்குகின்றது.

மேற்சான்றுகள்
-------------

1. ↑  "Garden of Eden to make us proud". *Rugby Heaven*. 6 April 2008.. பார்த்த நாள்: 7 November 2011.
2. ↑  "Iconic New Zealand rugby grounds". 23 August 2014 அன்று பார்க்கப்பட்டது.

வெளியிணைப்புக்கள்
-----------------

விக்கிமீடியா பொதுவகத்தில்,  
 ***ஈடன் பூங்கா***   
என்பதின் ஊடகங்கள் உள்ளன. 

* ஈடன் பூங்கா வலைத்தளம்
* ஆல் பிளாக்சு.கொம்
* மீளமைப்புத் திட்டங்கள் பரணிடப்பட்டது 2008-10-17 at the வந்தவழி இயந்திரம்
**சென். பீட்டர் போர்ட்** (**Saint Peter Port**) என்பது குயெர்ன்சி நாட்டின் தலைநகரமும் மற்றும் முக்கிய துறைமுகமும் ஆகும். 2001 இன் மதிப்பீட்டின் அடிப்படையில் இதன் மக்கள் தொகை 16,488 ஆகும். கேர்ண்சிய மொழியிலும், வரலாற்று அடிப்படையில் கேர்ண்சியின் அலுவல் மொழியாக இருந்துவரும் பிரெஞ்சு மொழியிலும், இந்த நகரத்தினதும் அதன் சுற்றுப்புறங்களினதும் பெயர் சென் பியர் போர்ட் (St Pierre Port) என்பதாகும்.

இது ஒரு கோவில்பற்றாகவும் அதேவேளை பெரும்பாலும் ஒடுங்கிய தெருக்களையும் சரிவுகளில் படிகளையும் கொண்ட சிறிய நகரமாகவும் உள்ளது. உரோமர் காலத்துக்கு முன்பிருந்தே இங்கே வணிக நிலை/ நகரம் இருந்ததாகத் தெரிகிறது. இதன் கிறித்துவுக்கு முந்தியகாலப் பெயர் தற்காலத்தில் மறக்கப்பட்டுவிட்டது.

துணைப்பகுதிகள்
--------------

செயின்ட் பீட்டர் போர்ட் நான்கு மண்டலங்களாகப் பிரிக்கப்பட்டுள்ளன. அவை பின்வருமாறு:

1. மண்டலம் 1 அல்லது வட மண்டலம்
2. மண்டலம் 2 அல்லது வடமேற்கு மண்டலம்
3. மண்டலம் 3 அல்லது தென் மேற்கு மண்டலம்
4. மண்டலம் 4 அல்லது தென் மண்டலம்

உசாத்துணை
---------

விக்கிமீடியா பொதுவகத்தில்,  
 ***Saint Peter Port***   
என்பதின் ஊடகங்கள் உள்ளன. 


1. ↑  "St. Peter Port Parish, Canton Boundaries". Stppcons.com. 2007-11-14. 2011-10-06 அன்று மூலம் பரணிடப்பட்டது. 2012-10-04 அன்று பார்க்கப்பட்டது.

இவற்றையும் பார்க்க
------------------

* குயெர்ன்சி

வெளி இணைப்புகள்
---------------

* The St. Peter Port Parish Constables Website
* The Town Church Website
**செனான் நச்சு** (*Xenon poisoning*) என்பது அணு உலைகளில் அயோடின்-135 இன் பீட்டா சிதைவினால் சேகரிக்கப்படும் செனான்-135 நச்சு ஆகும்.

செனான் என்பது அணு எண் 54 ஐயும் அணுநிறை 131.3 ஐயும் கொண்ட ஒரு தனிமமாகும். மெண்டலியேவின் தனிம அட்டவணையில் சுழியத் தொகுதியில் உள்ள கனமான செயல்திறன் அற்ற வளிமமாகும். இயற்கையில் இவ்வளிமத்தின் கலவை ஒன்பது ஐசோடோப்புகளைக் கொண்டுள்ளது. 124 முதல் 136 வரை அவைகளின் அணுநிறை உள்ளன. அணு உலைகளில் யுரேனியம் பிளவுறும் போது 131 முதல் 145 வரை அணுநிறை கொண்ட பத்து கதிரியக்கமுடைய ஐசோடோப்புகள் வெளிப்படுகின்றன. உலையின் செயல்பாட்டிற்கு அதிக கேடு தரும் கரு 135 ஆகும். இது அதிக வெப்ப நியூத்திரான்களை எளிதாக ஏற்கிறது. இந்தக்கரு எரிகோலில் (Fuel rod) கொஞ்சம் கொஞ்சமாகச் சேரும் போது எரிகோலை நச்சுப்படுத்தி, யு-235 எரிகோலையே முழு பயன்பாட்டிற்கு முன்பே மாற்றவேண்டிய சூழ்நிலையை ஏற்படுத்துகிறது.

இயற்கையில் யு-235 மற்றும் யு-238 இவைகளின் சிதைவு காரணமாக செனான் கிடைக்கிறது. செனான்/யுரேனியம் இவைகளின் நிறை விகிதத்திலிருந்து, யுரேனியத் தாதுவின் உண்மையான வயதினைக் கணிக்கலாம்.

உசாத்துணை
---------

The Atom from A to Z. K.Gladkov. Mir Publishers Moscow 1971
வடிவவியலில் **வட்டத்துண்டு** (*circular segment*) என்பது ஒரு வட்டத்தின் பரப்பில் ஒரு பகுதி. இப்பகுதி வட்டத்தின் ஒரு வெட்டுக்கோடு அல்லது நாணால் துண்டாக்கப்பட்ட வட்டப்பரப்பு ஆகும். இவ்வாறு வட்டத்தின் பரப்பு துண்டாக்கப்படும் பொழுது கிடைக்கும் இரு பகுதிகள் கிடைக்கும். அவற்றுள் வட்டத்தின் மையம் அமையாத துண்டுப்பகுதி வட்டத்துண்டாகும். வெட்டும் நாண் மற்றும் அந்நாணின் இரு முனைப்பகுதிகளை இணைக்கும் வட்டவில் இரண்டும் ஒரு வட்டத்துண்டின் வரம்புகளாக அமையும்.

வாய்ப்பாடுகள்
-------------

ஒரு வட்டநாண் மற்றும் அந்நாணின் முனைகளை இணைக்கும் வட்டவில்லுக்கும் இடைப்பட்ட வட்டப்பரப்பு ஒரு வட்டத்துண்டு (பச்சை நிறம்).
* **R** - வட்டத்தின் ஆரம்;
* **c** - வட்டநாணின் நீளம்;
* **θ** - மையக்கோணம் ரேடியனில்;
* **α** - வட்டவில் வட்டமையத்தில் தாங்கும் கோணம் பாகைகளில்
* **s** - வட்டவில்லின் நீளம்;
* **h** - வட்டத்துண்டின் உயரம்;
* **d** -வட்டத்துண்டுக்குள் அமையும் முக்கோணப்பகுதியின் உயரம் எனில்:

* வட்ட ஆரம்: {\displaystyle R=h+d=h/2+c^{2}/8h{\frac {}{}}}
* வட்டவில்லின் நீளம்: {\displaystyle s={\frac {\alpha }{180}}\pi R={\theta }R}

* வட்டநாணின் நீளம்: {\displaystyle c=2R\sin {\frac {\theta }{2}}=R{\sqrt {2-2\cos \theta }}}

* வட்டத்துண்டின் உயரம்:{\displaystyle h=R(1-\cos {\frac {\theta }{2}})=R-{\sqrt {R^{2}-{\frac {c^{2}}{4}}}}}

* மையக்கோணம்: {\displaystyle \theta =2\arccos {\frac {d}{R}}}

### பரப்பு

வட்டத்துண்டின் பரப்பு:

வட்டக்கோணப்பகுதியின் பரப்பு {\displaystyle -\,} முக்கோணப்பகுதியின் பரப்பு.

{\displaystyle A=\pi R^{2}\cdot {\frac {\theta }{2\pi }}-{\frac {R^{2}\sin \theta }{2}}={\frac {R^{2}}{2}}\left(\theta -\sin \theta \right)}

  

இங்கு மையக்கோணம் {\displaystyle \theta ,} ரேடியனில் உள்ளது. மையக்கோணம் பாகைகளில் தரப்பட்டிருந்தால் வட்டத்துண்டின் பரப்பு:

  

{\displaystyle A=\pi R^{2}\cdot {\frac {\theta ^{\circ }}{360}}-{\frac {R^{2}\sin \theta }{2}}={\frac {R^{2}}{2}}\left({\frac {\theta \pi }{180}}-\sin \theta \right)}

நாணின் நீளம் -c மற்றும் உயரம் -h இவ்விரண்டுமட்டும் தெரிந்தநிலையில் பின்வரும் வாய்ப்பாட்டை வட்டத்துண்டின் பரப்பு காண பயன்படுத்தலாம்:

{\displaystyle A={\frac {h\left({4{c^{2}}+3h}\right)}{6c}}}

வெளி இணைப்புகள்
---------------

* Weisstein, Eric W. "Circular segment", *MathWorld*.
* Definition of a circular segment With interactive animation
* Formulae for area of a circular segment With interactive animation
**பான்னரை** (Phannarai) (மே 9, 1838 சூன் 22, 1914), சே சிரிவோங் என்றும் அழைக்கப்படும் முன்னாள் இளவரசியான இவர், சக்ரி வம்சத்தின் நான்காவது மன்னரான சியாமின் மோங்குத்த்தின் மனைவிகளில் ஒருவராவார். .

இவர், சிரிவோங்கின் இளவரசர் மட்டயாபிதக் (மூன்றாம் ராமாவின் மகன்) என்பவருக்கும், அவரது மனைவி கிம் சாச்சியோ ஆகியோரின் மகளாவார். இவரது சகோதரி தெப்சிரிந்திராவும், இவரும், 1851 ஆம் ஆண்டில் மோங்குத் மன்னரின் மனைவிகளாக மாறினர். 1861 ஆம் ஆண்டில் இவரது சகோதரி இறந்தபோது, மோங்குத்தின் மூத்த மனைவியாக இவர் பொறுப்பேற்றார்.

இவர் இராணி என்ற பதவிக்கு உயர்த்தப்படவில்லை என்றாலும், இவர் அரசவையில் பெண்கள் மீது தீர்ப்பளித்தார். மேலும்,வெளிநாட்டு தூதர்களுக்கான பல்வேறு விருந்துகளின் போது இராணியாக அவரது நிலைப்பாடு காணப்பட்டது. தி *கிங் அண்ட் ஐ* என்ற ஆங்கிலத் திரைப்படத்தில் லேடி தியாங்கின் கதாபாத்திரம் இவரை அடிப்படையாகக் கொண்டிருந்தது. கல்வியாளரான அன்னா லியோனோவன்ஸ் 1862 ஆம் ஆண்டில் அரசவைக்கு வந்து 1867 வரை இருந்த ஆறு வருட காலப்பகுதியில் இவரது குழந்தைகளுக்கும், மோங்குத்ட் மன்னரின் மற்ற குழந்தைகளுக்கும் பொறுப்பாக இருந்தார். 

மன்னர் மோங்குத்துடன் இவருக்கு கன்னிககேவ் என்ற ஒரு மகளும், நரிசரா நுவட்டிவாங் என்ற ஒரு மகளும் என இரு குழந்தைகள் பிறந்தனர். இவர் 1914 இல் இறந்தார்.

மேற்கோள்கள்
-----------

1. ↑  Review of the masked பரணிடப்பட்டது 2016-03-06 at the வந்தவழி இயந்திரம் accessed 12-16-2015
**கதோதரா** *(Kadodara)* என்பது இந்தியாவின் குசராத்து மாநிலத்தில் இருக்கும் சூரத் மாவட்டத்திலுள்ள ஒரு நகராட்சி நகரம் ஆகும். சூரத் , பர்தோலி சாலையின் இடைவழியில் தேசிய நெடுஞ்சாலை 6 மற்றும் தேசிய நெடுஞ்சாலை 8 ஆகிய இரண்டும் சந்திக்கும் இடமாக கதோதரா உள்ளது. இந்நகராட்சியின் குடிமைப் பணிகள் யாவும் சூடா எனப்படும் சூரத் நகர்ப்புற மேம்பாட்டு நிறுவனம் நிர்வகிக்கிறது. சூரத் மற்றும் பர்தோலி நகரங்களுக்கு அண்மையில் கதோதரா அமைந்திருப்பதால் பல்வேறு தொழிலதிபர்களை இந்நகராட்சி பெரிதும் ஈர்க்கிறது. பல குடியிருப்புப் பகுதிகளும் இங்கு கட்டப்பட்டு வருகின்றன.

புவியியல் அமைப்பு
-----------------

21.16156° வடக்கு 72.96234° கிழக்கு என்ற அடையாள ஆள்கூறுகளில் கதோதரா நகராட்சி பரவியுள்ளது. மேலும், கடல் மட்டத்தில் இருந்து 18 மீட்டர் உயரத்தில் இந்நகரம் அமைந்துள்ளது.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 14,819 ஆகும். இம்மக்கள் தொகையில் 68 விழுக்காடு நபர்கள் ஆண்கள் மற்றும் 32 விழுக்காடு நபர்கள் பெண்கள் ஆவர். அண் நகரின் படிப்பறிவு சதவீதம் 68% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 77% மற்றும் பெண்களின் படிப்பறிவு சதவீதம் 50% ஆகும். மக்கள் தொகையில் 12 சதவீதத்தினர் ஆறு வயதிற்கு உட்பட்டவர்களாக உள்ளனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**கல்லாவி வேணுகோபால சுவாமி கோயில்** தமிழ்நாட்டில் கிருஷ்ணகிரி மாவட்டம், கல்லாவி என்னும் ஊரில் அமைந்துள்ள கிருஷ்ணன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இந்த சிறிய கோயிலுக்கு வெளியே கருடஸ்தம்பம் உள்ளது. அதில் புடைப்புச் சிற்பமாக கருடாழ்வார், ஆஞ்சநேயர், சங்கு சக்கரங்கள் பொறிக்கப்பட்டுள்ளன. கோயிலானது மகாமண்டபம், அர்த்த மண்டபம், கருவறை என்றக் கூறுகளோடு உள்ளது. மகாரண்டபத்தில் கருடாழ்வார் நித்தியசேவை சாதித்தபடி உள்ளார். கருவறையில் கற்பகவிருட்சத்தின்கீழ் இராதை, ருக்மணியுடன் நாற்கரங்களுடன் வேணுகோபாலர் உள்ளார். அவருக்கு ஆதிசேசன் குடைபிடித்தபடி இருக்க, காலடியில் சப்தஸ்வரங்களும் தேவதைகள்போல கைக்கூப்பியபடி இருக்க அருகே பசுவும் கன்றும் உள்ளன. சுவாமிக்கு இருபுறங்களும் கந்தர்வக் கன்னியர் உள்ளனர். அதில் ஒருத்தி கூடையில் இருந்து பூவை எடுத்து பூசிப்பது போலவும், இன்னொருத்தி வணங்கிய நிலையிலும் உள்ளாள். 
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகுண்ட ஏகாதசி முக்கிய திருவிழா நடைபெறுகிறது. கிருஷ்ண ஜெயந்தி, புரட்டாதிச் சனி, தீபாவளி, பொங்கல், கார்த்திகை தீபம் போன்ற நாட்களில் சிறப்பு வழிபாடு நடக்கிறது. வைகாசி மாதம் பௌர்ணமியன்று தேர்த் திருவிழா நடக்கிறது.

அமைவிடம்
--------

இக்கோயிலானது ஊத்தங்கரையில் இருந்து 13 கி.மீ. தொலைவிலும், போச்சம்பள்ளி மற்றும் மொரப்பூரில் இருந்து 15 கி.மீ. தொலைவிலும், ஒசூரில் இருந்து 100 கி.மீ தொலைவில் உள்ளது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
3. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 68-70.
**செல் உயிரியற்பியல்** *(Cell biophysics)* என்பது செல் செயல்பாடுளில் அடங்கியுள்ள அடிப்படை இயற்பியல் கோட்பாடுகளில் கவனம் செலுத்தும் உயிரியற்பியலின் ஒரு துணைப்பிரிவாகும். இப்பிரிவை செல்லுலார் உயிரியற்பியல் துறை என்றும் அழைக்கிறார்கள். இத்துணைப்பிரிவில் தற்போது மூலக்கூற்று இயந்திரங்கள், செல்சவ்வு மற்றும் உயிரணுக்கூடு உள்ளிட்ட செல் இயக்கவியல் செயல்பாடுகள், செல்லிடைப் போக்குவரத்து, செல்லிடை சமிக்ஞை இயங்கியல், உயிரியல் மின்சாரம், மரபணு வலையமைப்புக் கோட்பாட்டின் புள்ளிவிவர மாதிரிகள் போன்றவையும் நடைமுறையில் ஆராயப்படுகின்றன. இயங்கும்-செல் மூலக்கூறு உருவரைவு நுட்பங்கள் என்ற சமீபத்திய முன்னேற்றங்களினால் இந்த அறிவியல் புலம் பெரிதும் பயனடைந்துள்ளது. பெருமூலக்கூறுகளின் இடஞ்சார்ந்த மற்றும் தற்காலிக அளவீட்டையும் பெருமூலக்கூறுகளின் செயல்பாட்டையும் இந்நுட்பங்கள் அனுமதிக்கின்றன. மின்னணு ஆற்றல் மாற்ற முறையான பார்சுடர் ஒத்திசைவு ஆற்றல் மாற்றம். செல்லின் விரவலை உறுதிப்படுத்த உதவும் ஒளிவெளிர்ப்புக்கு பின் ஒளிர்வு மீட்பு செயல்முறை, ஒளிச்செயலூக்கம் மற்றும் ஒற்றைச் செல் உருவரைவு போன்ற சிறப்பு உருவரைவு நுட்பங்கள் பெருமூலக்கூறுகளின் போக்குவரத்தையும், அவற்றுக்கிடையிலான இடைவினைகளையும், புரதங்களில் மாறுபடும் இணக்க மாற்றங்களையும் வரைந்து இந்த அறிவியல் புலத்திற்கு இந்நுட்பங்கள் மிகுந்த பயனுள்ளவை என நிருபிக்கப்பட்டுள்ளன. மீகூறாக்க நுண்ணோக்கியியல் செல்லின் கட்டமைப்பை ஒளியியல் தெளிவுத்திறனுக்குக் கீழே உருவரைவு செய்ய அனுமதிக்கிறது. இயற்பிய அறிவியலில் அடித்தளமாக உள்ள கணித மாதிரிகளுடன் புதிய சோதனைக் கருவிகளை இணைத்தது இந்த துறையில் குறிப்பிடத்தக்க முன்னேற்றங்களை ஏற்படுத்தியுள்ளது. உலகெங்கிலும் உள்ள பல ஆராய்ச்சி மையங்கள் புலத்தின் இந்த மேம்பாட்டை நோக்கி நகர்ந்து வருகின்றன.

மேற்கோள்கள்
-----------

1. ↑  Phillips, Rob; Kondev, Jan; Theriot, Julie (2008). *Physical Biology of the Cell*. Garland Science, Taylor and Francis group.
2. ↑  "Molecular and Cellular Biophysics". April 4, 2014 அன்று பார்க்கப்பட்டது.
3. ↑  "Center for the Physics of Living Cells". April 4, 2014 அன்று பார்க்கப்பட்டது.
**செலெசுடெ பாரன்சுகி** (Celeste Suzanne Baranski) அமெரிக்காவைச் சேர்ந்த ஒரு மின்னணுவியல் பொறியாளர் ஆவார். புதுமைகளைப் புகுத்துவதில் வல்லவர். தற்பொழுது உள்ள டேப்லெட் போன்ற முன்னோடி மின்னணு சாதனங்கள் பலவற்றைக் கண்டுபிடித்தவர். இவருக்கும் இவருடைய கல்லூரி நண்பரான அலைன் ரோசுமானுக்கும் 1998 ஆம் ஆண்டு புதுமைக்கான விருது கிடைத்தது.

கல்வி
-----

பாரன்ஸ்கி 1975 ஆம் ஆண்டில் இசுட்டான்போர்ட் பல்கலைக்கழகத்தில் சேர்ந்து அங்கேயே மின் பொறியியலில் இளங்கலை மற்றும் முதுகலைப் படிப்புகளை பயின்றார்.

பணி
---

1980ஆம் ஆண்டில் படிப்பை முடித்த பிறகு ஆர் ஓ எல் எம், கிரிட் மற்றும் சுனாமி டெக்னாலஜிஸ் என்ற நிறுவனங்களில் 1986 வரை பணியாற்றினார். 1987ஆம் ஆண்டில் ஜி ஓ நிறுவனத்தில் ஒரு நிறுவனராகவும் துணைத் தலைவராகவும் பணியாற்றினார். அங்கு இ ஓ பர்சனல் கம்யூனிகேட்டர் என்ற கருவியை கண்டு பிடித்தார். இங்கு 1990 முதல் 1994 ஆம் ஆண்டு வரை பணியாற்றினார். பிறகு அந்நிறுவனத்தில் ஏற்பட்ட மனக்கசப்பினால் வேறு நிறுவனத்திற்கு மாறினார். பல போராட்டங்களுக்கு பிறகு வைட்டமின் டி வீடியோவை மெஷின் விஷன் கம்பெனியில் பணியாற்றும்போது கண்டுபிடித்தார். பின்பு அங்கேயே 2006 முதல் 2010 வரை தலைமை நிர்வாக அலுவலராகப் பணியாற்றினார். 2010 முதல் 2014 வரை மூத்த துணைத் தலைவராக பொறியியல் பிரிவில் பன்ஸாஸ் என்ற நிறுவனத்தில் பணி புரிந்தார். 2014 முதல் நியூமண்டாவில் உள்ள ஹாக்கின்ஸ் மெஷின் நிறுவனத்தில் துணைத் தலைவராக பணியாற்றுகிறார்.

மேற்கோள்கள்
-----------


1. ↑  "1993 Discover Awards: Winner: Personal Communicator: Celeste Baranski & Alain Rossmann, EO". *Discover Magazine*. 1993-10-01. 2015-04-10 அன்று பார்க்கப்பட்டது.
2. ↑  Vare, Ethlie Ann; Ptacek, Greg (2002). *Patently female: from AZT to TV dinners : stories of women inventors and their breakthrough ideas*. Wiley. பக். 31–32. பன்னாட்டுத் தரப்புத்தக எண்:978-0-471-02334-0. .
3. ↑  Friedrich, Nancy (2011-05-18). "Women in Microwaves". *Microwaves and RF*. 2015-04-10 அன்று பார்க்கப்பட்டது. ...Celeste Baranski developed an integrated cellular phone, facsimile (fax), and pen input device in 1993. This device became the basis for many personal digital assistants (PDAs).
4. ↑  Kaplan, S. Jerrold (2014-07-08). "Startup: A Silicon Valley Adventure" (ஆங்கிலம்). Houghton Mifflin Harcourt. 2020-04-14 அன்று பார்க்கப்பட்டது.
**அது** (*Adhu*) என்பது 2004 ஆம் ஆண்டில் வெளிவந்த தமிழ் திகில் திரைப்படம். ஆகும். ரமேஷ் பாலகிருஷ்ணன் இயக்கிய இப்படத்தில் சினேகா முக்கிய கதாபாத்திரமான ஆவி பிடித்த பெண்ணாக நடித்தார். அரவிந்த், புதுமுகம், சுகா, கசன் கான், விஜயன் ஆகியோர் துணைப் பாத்திரங்களிலும், அப்பாஸ் சிறப்புப் பாத்திரத்தில் நடித்துள்ளார்.. இப்பபடம், 2002 ஆம் ஆண்டு ஆங்காங் - தாய் - சிங்கப்பூர் திரைப்படமான *தி ஐ* என்ற திரைப்படத்தின் மறு ஆக்கம் ஆகும், இது பின்னர் அதே பெயரில் அமெரிக்காவில் மறு ஆக்கம் செய்யப்பட்டது. மேலும் *நைனா* என்ற பெயரில் இந்தியில், மறு ஆக்கம் செய்யப்பட்டது. இந்தியில் ஜெசிகா ஆல்பா, ஊர்மிளா மடோண்த்கர் ஆகியோர் முக்கிய கதாபாத்திரங்களில் நடித்தனர். அது படத்திற்கு யுவன் சங்கர் ராஜா இசையமைக்க, பி. செல்வகுமார் ஒளிப்பதிவு செய்ய, படமானது 20004 அக்டோபர் 15 அன்று வெளியிடப்பட்டது. இப்படமானது எதிர்மறையான விமர்சனங்களைப் பெற்று வணிகரீதியாக பெரும் இழப்பைச் சந்தித்தது.

கதை
---

மீராவுக்கு (சினேகா) கயல்விழியின் (சுஹா) கண்களால் பொருத்தப்படுகின்றன. இது மற்றவர்களின் கண்களுக்குத் தெரியாத "விஷயங்களை" காட்டுகிறது. கயல்விழியின் ஆவியால் பாதிக்கபட்ட மீரா விஜயநகரத்திற்குச் செல்கிறாள். ஏனென்றால் கயல்விழியின் கதையையும் கிராமத் தலைவர் (விஜயன்) செய்த அநீதியையும் அறிந்து கொள்ளும்படி ஆவி அவளை உந்துகிறது. கயல்விழியின் ஆவி தனக்கு அநீதி இழைத்தவர்களை பழிவாங்க முயல்கிறது. இறுதியில் என்ன நடக்கிறது என்பதே கதையின் முடிவு.

நடிகர்கள்
---------

* சினேகா மீராவாக
* அரவிந்த்
* சுகா கயல்விழியாக
* கசான் கான்
* விஜயன்
* சரண்யா மீராவின் தாயாக
* சண்முகராஜன் முத்துவாக
* ஆரியன் மந்திரவாதியாக
* அப்பாஸ் மருத்துவர் ராஜாவாக (சிறப்புத் தோற்றம்)

இசை
---

படத்திற்கான பின்னணி இசையை யுவன் சங்கர் ராஜா அமைத்தார். இது படத்தின் சில சிறப்பம்சங்களில் ஒன்றாகும் என்று கூறப்பட்டது. படத்தில் ஒரே ஒரு பாடல் மட்டுமே உள்ளது. அது இசைப்பதிவாக வெளியிடப்படவில்லை.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2019-01-05 அன்று மூலம் பரணிடப்பட்டது. 2021-01-30 அன்று பார்க்கப்பட்டது.

வெளி இணைப்புகள்
---------------

* தி இந்துவில் அது விமர்சனம்
**காப்மன் வோல்டாமீட்டா்** (*Hofmann voltameter*) என்பது 1866ஆம் ஆண்டில் ஆகத்து வில்கெல்ம் வான் காப்மேன் (1818-1892) என்பவரால் கண்டுபிடிக்கப்பட்ட தண்ணீரை மின்னாற்பகுப்பு செய்வதற்கான ஒரு கருவியாகும். இந்த ஆய்கருவியைப் பயன்படுத்தி நீரின் பருமன் அளவு இயைபைக் கண்டறியலாம். சற்றே கந்தக அமிலம் கலந்த நீரில் மின்னோட்டத்தை செலுத்தும் போது நீரானது மின்னாற் பகுக்கப்பட்டு நோ்மின் வாயில் உயிரகமும் எதிா்மின் வாயில் நீரகமும் கிடைக்கின்றன.

காப்மன் வோல்டாமீட்டா்
இதில் மூன்று செங்குத்தான கண்ணாடிக் குழல்கள் அடியில் இணைக்கப்பட்டுள்ளன. உள் குழல் சற்றே கந்தகம் கலந்த நீரை ஊற்ற திறந்துள்ளது. இந்தத் தாழ் அடர்த்தி அமிலநீர் மின்கடத்துமையைக் கூட்டி, மின்சுற்று இணைந்திருக்கவும் உதவுகிறது. இரு பக்கக் குழல் ஒவ்வொன்றிலும் அடியில் பிளாட்டின மின்முனை வைக்கப்படுகிறது; இதில் ஒன்று மின்வாயிலின் நேர்முனையிலும் மற்றொன்று எதிர் முனையிலும் இணைக்கப்படுகின்றன. மின்னோட்டம் காப்மன் வோட்டாமீட்டர் வழியாகப் பாயும்போது, நேர் மின்முனையில் வளிம உயிரகமும் எதிர்முனையில் வளிம நீரகமும் சேர்கின்றன. ஒவ்வொரு வளிமமும் நீரை இடம்பெயரச் செய்து வெளிப்பக்கக் குழல்களின் மேற்பகுதியில் திரள்கின்றன.

வளிமங்கள் திரளும் குழல்கள் அளவீடு குறிக்கப்ப்ட்டவை. எனவே, அவற்றில் திரளும் வளிமத்தின் பருமனைக் கண்டுபிடிக்கலாம். நீரின் பருமன் இயைபும் நிறை அல்லது பொருண்மை இயைபும் பொருண்மைச் சதவீத இயைபும் பின்வருமாறு:

பருமன் அளவு இயைபு H : O = 2 : 1

பொருண்மை இயைபு H : O = 2 : 16

பொருண்மைச் சதவீத இயைபு H = 11.11 % O = 88.89 %

பெயர்
-----

பாரடே பயன்படுத்திய "வோல்ட்டா- எலெக்ட்ரோமீட்டர்" என்ற சொல்லை ஜான் பிரெடெரிக் டானியல் "வோல்டா மீட்டர்" எனச் சுருக்கி வழங்கினார்.

பயன்கள்
-------

வளிமப் பருமனில் இருந்து அமிஅப்பின் ஊடாக பாய்ந்த மின் அளவைக் கணக்கிடலாம். தாமசு எடிசன் இவ்வகை வோல்ட்டாமீட்டரை மின்னளவிகளாகப் பயன்படுத்தினார்.

பருவேதியியல் இயைபுசார் நெறிமுறைகளைச் செயல்முறையில் விளக்க காப்மன் வோல்ட்டாமீட்டர்கள் பயன்படுகின்றன. மின்முனைகளில் திரளும் நீரக, உயிரகப் பருமன்களின் விகிதம் 2:இ ஆக அமைவது நீரின் வேதியியல் சமன்பாட்டை, H2O நிறுவுகிறது. இது இருவளிமங்களும் மூலக்குறு வடிவில் அமைந்தால் மட்டுமே உண்மையாகும். நீரகம் தனி அணுவாகவும் உயிரகம் இரட்டையணு மூலக்கூறாகவும் அமைந்தால் பருமன விகிதம் 4:1 ஆக அமையும்..

மேற்கோள்கள்
-----------

1. ↑  von Hofmann, A. W. *Introduction to Modern Chemistry: Experimental and Theoretic; Embodying Twelve Lectures Delivered in the Royal College of Chemistry, London*. Walton and Maberly, London, **1866**.
2. ↑  "Electrolysis Of Water". *Water structure and science*. Martin Chaplin. 15 March 2022 அன்று பார்க்கப்பட்டது.
3. ↑  Frank A. J. L. James, (1991), *The correspondence of Michael Faraday*, IET, ISBN 0-86341-249-1, letter 872, 9/1/1836
4. ↑  "Electrolysis Of Water". *Water structure and science*. Martin Chaplin. 15 March 2022 அன்று பார்க்கப்பட்டது.

மேலும் படிக்க
-------------

1. ஏழாம் வகுப்பு அறிவியல் பாடநூல், தமிழ்நாட்டுப் பாடநூல் கழகம், சென்னை - 600 006.
2. von Hofmann, A. W. Introduction to Modern Chemistry: Experimental and Theoretic; Embodying Twelve Lectures Delivered in the Royal College of Chemistry, London. Walton and Maberly, London, 1866. [1]
3. Frank A. J. L. James, (1991), The correspondence of Michael Faraday, IET, ISBN 0-86341-249-1, letter 872, 9/1/1836
**இஃபே வெண்கலத் தலை** அல்லது **இஃபே தலை** என்பது, 1938ல் நைசீரியாவில் உள்ள இஃபே என்னும் இடத்தில் அகழ்ந்தெடுக்கப்பட்ட பதினெட்டு செப்புக் கலப்புலோகச் சிலைகளுள் ஒன்று. இஃபே, யொரூபா மக்களின் சமய மற்றும் முன்னாள் அரச மையமுமாக விளங்கியது. இது ஒரு அரசனைக் குறிப்பதாகக் கருதப்படுகிறது. இது கிபி 13-14 நூற்றாண்டு காலப்பகுதியில், உள்ளூர் மக்களுக்கு ஐரோப்பியருடன் தொடர்பு ஏற்படுவதற்கு முன்னர் செய்யப்பட்டிருக்கலாம் எனக் கருதப்படுகிறது. இதன் உண்மைநிலைத் தன்மையும், சிக்கலான வேலைப்பாடுகளும், அக்காலத்தில் ஆப்பிரிக்கக் கலைகள் குறித்த முன்னைய மேலைநாட்டுக் கருத்துருக்களைக் கேள்விக்குட்படுத்துவனவாக இருந்தன. கண்டுபிடிக்கப்பட்டு ஓராண்டுக்குப் பின்னர் இது பிரித்தானிய அருங்காட்சியகத்துக்கு எடுத்துச்செல்லப்பட்டது.

விபரம்
------

பெரும்பாலான மேற்கு ஆப்பிரிக்க வெண்கலச் சிலைகளைப் போலவே இதுவும் உண்மையில் செப்பினாலும், பல்வேறு கலப்புலோகங்களாலும் ஆனது. பிரித்தானிய அருங்காட்சியகத்தால் இவ்வுலோகம் "பெருமளவு ஈயம் சேர்க்கப்பட்ட துத்தநாகப் பித்தளை" என விபரிக்கப்பட்டுள்ளது. அருங்காட்சியகங்களிலும், தொல்லியலிலும் தற்கால நடைமுறைகளின்படி வெண்கலம், பித்தளை போன்ற சொற் பயன்பாடுகள் தவிர்க்கப்பட்டுப் பதிலாக "செப்புக் கலப்புலோகம்" என்ற சொல்லே விரும்பப்படுகிறது. மெழுகு இழப்பு நுட்பத்தைப் பயன்படுத்திச் செய்யப்பட்டுள்ள இது, ஏறத்தாழ முக்கால் முழு அளவு கொண்டது, 35 சமீ உயரமானது. சிற்பி இயல்பான பாணியில் வடிவமைத்துள்ளார். முகம் முழுவதும் கீறல் வரிகளால் நிரப்பப்பட்டுள்ளது. ஆனால், உதட்டில் மட்டும் கீறல்கள் இல்லை. தலை அணி, சிக்கலான அமைப்புக்கொண்ட முடியைக் குறிக்கிறது. இந்த அலங்காரம் இஃபேயின் எல்லா வெண்கலத் தலைகளுக்கும் பொதுவானது.

மேற்கோள்கள்
-----------

1. ↑  பிரித்தானிய அருங்காட்சியகம் பயன்படுத்தும் பெயர்
2. ↑  The Ife Head, British Museum, retrieved 30 November 2013
3. ↑  British Museum online database "The Ife Head"
4. ↑  British Museum, "Scope Note" for "copper alloy". Britishmuseum.org. Retrieved on 2014-05-26.

இவற்றையும் பார்க்கவும்
----------------------

* 100 பொருட்களில் உலக வரலாறு
**ஈரோடு, மணிக்கூட்டுக் கோபுரம்** (*Clock Tower, Erode*) என்பது இந்தியாவின் தமிழ்நாட்டின் ஈரோட்டில் அமைந்துள்ள ஒரு மணிக்கூட்டுக் கோபுரம். இது உள்ளூரில் மணிக்கூண்டு என்றும் அழைக்கப்படுகிறது.

வரலாறு
------

 பன்னீர்செல்வம் பூங்காவில் மணிக்கூட்டுக் கோபுரத்திற்கு அருகிலுள்ள ஒரு தெரு வாழ்க்கை
பரபரப்பான சந்தை வர்த்தகர்களின் நலனுக்காக அசல் மணிக்கூட்டுக் கோபுரம் ஆங்கிலேயர்களால் இந்த இடத்தில் கட்டப்பட்டது. இது பழைய நகரத்தின் மையத்தில் பன்னீர்செல்வம் பூங்காவிற்கு அருகில் அமைந்துள்ளது. இது இப்போது ஈரோட்டின் வர்த்தப் பகுதியாகும். இது மக்கள் நடமாட்டம் அதிகம் காணப்படும் ஒரு சந்திப்பில் கட்டப்பட்டுள்ளது. இங்கு நேதாஜி சாலை, ஆர்.கே.வி. சாலை, பிரப் சாலை, ஈசுவரன் கோவில் சாலை அல்லது கோட்டை சாலை என ஐந்து சாலைகள் உருவாகின்றன. தர்க்கரீதியாக, இது ஈரோடு நகரத்தின் ஆரம்ப புள்ளியாகும். இந்த மணிக்கூட்டுக் கோபுரத்தின் தெற்கில் அப்துல்கனி துணி சந்தையும், வடக்கே காய்கறி சந்தையும் உள்ளது.

இடம்
----

இது சரியாக ஈரோடு கோட்டையின் கிழக்கு நுழைவாயிலில் அமைந்துள்ளது. தளபதி மீடோசு படையெடுத்து வந்த காலத்தில் இக்கோட்டை ஏறத்தாழ முற்றாகவே அழிந்து விட்டது.  பிறகு, மக்களின் நிவாரணப்பணிக்காக அழிவுற்ற மண்கோட்டையினை சீர் செய்து, சுற்றியிருந்த அகழியையும் நிரப்பினார்கள். முன்பு அகழியிருந்த பகுதியே தற்பொழுது அகழிமேடு என்று அழைக்கப்படுகிறது.

ஆனால் தற்போதும் கோட்டை என்ற பெயர் வழக்கில் உள்ளது. மணிக்கூண்டிற்கு மேற்கே, அகழிமேடு வரை உள்ள பகுதியை 'கோட்டை' என்றும், மணிக்கூண்டிற்குக் கிழக்கே காலிங்கராயன் கால்வாய் வரை உள்ள பகுதியை 'பேட்டை' என்றும் அழைத்து வருகின்றனர்.

கட்டமைப்பு
----------

சாலை மேம்பாடுகளுக்காக அசல் கட்டமைப்பு இடிக்கப்பட்டிருந்தாலும், மாற்று கட்டமைப்புகள் அந்த இடத்தில் ஈரோடு மாநகராட்சியால் கட்டப்பட்டுள்ளன. எவ்வாறாயினும், இந்த இடத்தில் சில காலம் மணிக்கூட்டுக் கோபுர அமைப்பு இல்லாமல் இருந்தது. ஆனாலும், இந்த இடம் அதன் பெயரைத் தக்க வைத்துக் கொண்டது. மேலும் உள்ளூர் மக்களால் கடிகார கோபுரம் அல்லது தமிழில் மணிக்கூண்டு என்று அழைக்கப்படுகிறது. 

கடந்த காலத்தின் மகிமையைத் தக்க வைத்துக் கொள்ள, பிப்ரவரி 2006 இல், ஈரோடு மாநகராட்சி அதே இடத்தில் நவீன மணிக்கூட்டுக் கோபுரத்தை உருவாக்க திட்டமிட்டது. 50 அடி உயர கோபுர அமைப்பு 2009 ஆம் ஆண்டில் வடிவமைக்கப்பட்டு கட்டப்பட்டுள்ளது. நடுவில் ஒரு காவல் கண்காணிப்பு கோபுரம் உள்ளது. 

பின்னர் 2015 ஆம் ஆண்டில், இந்த கோபுரம் அகற்றப்பட்டு, பொது-தனியார் பங்களிப்புடன் ஒரு புதிய கட்டமைப்பு கட்டப்பட்டுள்ளது. அந்த இடத்தில் இது மூன்றாவது கட்டமைப்பாகும். இது இன்னும் பொதுமக்களுக்கு சேவையை வழங்கி அதன் மகிமையைத் தக்க வைத்துக் கொண்டிருக்கிறது.

மேற்கோள்கள்
-----------

1. ↑  "Erode Fort". *The Hindu* (Chennai, India). 18 January 2009. Archived from the original on 23 ஜனவரி 2012. .
2. ↑  "Modern clock tower to be built in Erode". *The Hindu*. 17 February 2006.. பார்த்த நாள்: 21 July 2018.
3. ↑  "ஈரோட்டின் அடையாளங்களுள் ஒன்றான மணிக்கூண்டைக் காணவில்லை". *Tamizhvalai*. 18 May 2015.. பார்த்த நாள்: 21 July 2018.
**வட்டப்பாதை வழித்தடம்**, சிங்கப்பூர் துரிதக் கடவு சேவையின் நான்காவது வழித்தடமாகும். தற்பொழுது இத்தடத்தின் நீளம் 35.7 கிலோமீட்டர், மற்றும் இதில் 31 ரயில் நிலையங்கள் உள்ளன. (இன்னும் சில கட்டப்பட்டு வருகின்றன). இவை அனைத்தும் கட்டி முடிக்கப்பட்டவுடன் இதுவே உலகின் மிக நீளமான தானியங்கி துரிதக் கடவு சேவை வழித்தடமாகும். இந்த வழித்தடத்தின் நிறம் **ஆரஞ்சு** ஆகும். இந்த தடத்தின் சேவையை எஸ் எம் ஆர் டி வழங்குகிறது.

இதன் பெயர் காட்டுவதுபோல், இந்த வழித்தடம் வட்டமாக இருப்பதில்லை. இடையில் ஒரு சிறு இடைவெளி இருக்கும். அதாவது துறைமுகம் தொடருந்து நிலையத்திலிருந்து, மரீனா பே தொடருந்து நிலையம் வரை செல்ல விரும்புவோர், வடக்கு கிழக்கு வழித்தடத்தை பயன்படுத்த வேண்டும்.

கிழக்கு மேற்கு வழித்தடத்திர்க்கு மாற விரும்புவோர், பாய லேபார் மற்றும் புவன விஸ்தா ஆகியவற்றில் உள்ள சந்திப்புகளை பயன்படுத்தலாம்.

வடக்கு தெற்கு வழித்தடத்திர்க்கு மாற விரும்புவோர், பீஷான், டோபி காட் மற்றும் மரீனா பே ஆகியவற்றில் உள்ள சந்திப்புகளை பயன்படுத்தலாம்.

தற்பொழுது இந்த பாதையில் ஓடும் ரயில்களில் மூன்று வண்டிகள் மட்டுமே இணைக்கப்பட்டுள்ளது. ஓட்டுனர் இல்லாமல் தானாக இயங்குவது இதன் சிறப்பம்சமாகும்.

ஆதாரங்கள்
---------

* பரணிடப்பட்டது 2007-10-01 at the வந்தவழி இயந்திரம்
*

வெளிஇணைப்புக்கள்
----------------

* 
*
**இராமேசுவர் தாசு பிர்லா** (Rameshwar Das Birla) (1892-1973) இவர் ஓர் இந்திய தொழில்முனைவோரும், அறக்காரியங்களை செய்து வந்தவருமாவார். இவர் பல்தேவ் தாசு பிர்லாவின் இரண்டாவது மகனாவார். மாதவ் பிரசாத் பிர்லா, கஜனன் பிர்லா என்ற இரு மகன்கள் இவருக்கு இருந்தனர்.  மும்பை, பிலானி, கொல்கத்தா போன்ற இடங்களில் மருத்துவமனைகளையும், கல்வி நிறுவனங்களையும் நிறுவியதன் மூலம் இவர் நன்கு அறியப்படுகிறார்.. 

1922 ஆம் ஆண்டில் தனது முதல் மனைவியின் மரணத்தைத் தொடர்ந்து மகேசுவரி சாதியில் மறுமணம் செய்து கொள்ள முடிவு செய்தார். இதனால் இவரது குடும்பத்தில் பிளவு ஏற்பட்டது. இவரது புதிய மனைவி மகேசுவரி சமூகத்தைச் சேர்ந்தவர் என்பதாலும், திருமணம் தொடர்பான சாதி விதிகளை மீறியதாலும் இவர்கள் குடும்பத்திலிருந்து வெளியேற்றப்பட்டனர்.

மேலும் காண்க
------------

* பிர்லா குடும்பம்

ஆதாரங்கள்
---------

1. ↑  The Birlas: Empire in transition, The Birlas: Representing a fascinating saga in Indian enterprise, T.N. Ninan with Ch ander Uday Singh and Sumanta Sen, India Today, July 20, 2013
2. ↑  Timberg, Thomas A. (1969). *Industrial Entrepreneurship Among the Trading Communities of India: How the Pattern Differs*. Development Advisory Service, Center for International Affairs, Harvard University. பக். 46.
3. ↑  Weinberger-Thomas, Catherine (1999). *Ashes of Immortality: Widow-Burning in India*. University of Chicago Press. பக். 177.

* Bio on the web URL accessed on 1 April 2006
**இராமேசுவரம் பெருஞ் சிலந்தி** (Poecilotheria hanumavilasumica) என்பது தமிழ்நாட்டின் இராமேசுவரம் தீவில் காணப்படும் ஒருவகைச் சிலந்தியாகும்.

கண்டுபிடிப்பு
-------------

இராமேசுவரம் அனுமார் கோயில் அருகே உள்ள புளிய மரங்களில் இந்தப் பெருஞ் சிலந்தியை **ஆண்ட்ரூ ஸ்மித்** என்பவர் 2004 இல் கண்டுபிடித்தார். அனுமார் கோயில் அருகே ஆண்ட்ரூ ஸ்மித் கண்டுபிடித்ததால் அவரின் பெயரையும் அனுமார் பெயரையும் இணைத்துப் **பொயெசிலோதுரியா ஹனுமான்விலாசுமிகா** (Poecilotheria hanumavilasumica) என்ற விலங்கியல் பெயர் இதற்குச் சூட்டப்பட்டது. **இராமேசுவரம் பாராசூட் ஸ்பைடர்** (Rameshwaram Parachute Spider) என்று ஆங்கிலத்தில் இந்தச் சிலந்தி அழைக்கப்படுகிறது.

தோற்றம்
-------

புளிய மரப்பொந்துகளில் காணப்படும் இந்தச் சிலந்திகள் சுமார் 8 அங்குல நீளம் கொண்டது. பார்ப்பதற்கு மனித முகம் அளவு காணப்படுகிறது. சிலந்தியின் கால்களில் மஞ்சள் நிறக்கோடுகள் காணப்படும்.
**பொயெசிலோதெரியா** (Poecilotheria) எனப்படும் இந்தப் பெருஞ்சிலந்தி தென் அமெரிக்கக் காடுகளில் வாழும் உலகின் மிகப்பெரிய சிலந்தியான *கோலியாத் போர்ட் ஈட்டர் சிலந்தி* வகைகளைச் சேர்ந்தது. இந்தச் சிலந்தியின் நச்சுத்தன்மை பாம்புகள், எலிகள், பூச்சிகளைக் கொல்லக்கூடியது. ஆனால் மனிதரை ஒன்றும் செய்யாது.

அழியும் நிலை
------------

இராமேசுவரத்தில் இந்தப் பெருஞ்சிலந்திகளைக் கணக்கெடுத்தபோது சுமார் 500-க்கும் குறைவான சிலந்திகளே கண்டெடுக்கப்பட்டன. இவை பார்ப்பதற்குப் பெரியதாக இருப்பதால் மக்கள் பயத்தினால் அடித்துக் கொன்றுவிடுகின்றனர். இதனால் இந்தச் சிலந்திகள் அழியும் நிலை ஏற்பட்டுள்ளது.

குறிப்புகள்
-----------

1. 1 2  Siliwal, M. Molur, S. & Daniel, B.A. (2008). "*Poecilotheria hanumavilasumica*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.CS1 maint: multiple names: authors list (link)
2. ↑  அழிவின் விளிம்பில் ராமேசுவரம் ராட்சத சிலந்தி﻿: கள ஆய்வு நடத்தி பாதுகாக்க கோரிக்கை
தி இந்து (தமிழ்), 07.02.2015
**சர் பெனகல் ராமராவ்**, (*Benegal RamaRau*) (1 சூலை 1889 - 13 திசம்பர் 1969   ) இந்தியக் குடிமைப் பணி அதிகாரியான இவர், இந்திய ரிசர்வ் வங்கியின் நான்காவது ஆளுநராக 1949 ஜூலை 1 முதல் 1957 ஜனவரி 14 வரை இருந்தார்.

இந்தியக் குடிமைப் பணி
---------------------

சென்னை மாநிலக் கல்லூரியிலும், கேம்பிரிட்ச் கிங்ஸ் கல்லூரியிலும் கல்வி பயின்றார். 1919ஆம் ஆண்டில் இந்தியக் குடிமைப் பணியில் சேர்ந்த இவர், 1930ஆம் ஆண்டில் இந்தியப் பேரரசின் ஆணை எனவும்  1939 இல் வீரத்திருத்தகை எனவும் கௌரவிக்கப்பட்டார். இந்தியக் குடிமைப் பணி உறுப்பினராக இருந்தார். இந்திய ரிசர்வ் வங்கியின் ஆளுநராக இவர் மிக நீண்ட காலம் பதவியில் இருந்தபோது, நிதியமைச்சர் தி. த. கிருஷ்ணமாச்சாரியுடனான கருத்து வேறுபாடுகள் காரணமாக தனது இரண்டாவது நீட்டிக்கப்பட்ட காலக்கெடு முடிவதற்கு சிறுது காலம் முன்னரே பதவி விலகினார்.

குடும்பம்
---------

இவர், மங்களூரைச் சேர்ந்த கொங்கணி பேசும் சித்ராபூர் சரஸ்வத் பிராமண குடும்பத்தைச் சேர்ந்தவர். இந்திய குடும்பக் கட்டுப்பாட்டுக் கழகத்தின் நிறுவனராகவும் அதன் தலைவராகவும் இருந்த காஷ்மீர பண்டிதர்கள் வம்சாவளியைச் சேர்ந்த தன்வந்தி ராமராவ் என்பவரை மணந்தார். ஒரு பயண எழுத்தாளரான இவர்களது மகள் சாந்தா ராமராவ் திருமணம் செய்துகொண்டு அமெரிக்காவில் குடியேறினார். இவரது மூத்த சகோதரர் சர் பெனகல் நரசிங் ராவ், இந்தியாவின் அரசியலமைப்பை உருவாக்குவதில் முக்கிய பங்கு வகித்த புகழ்பெற்ற அரசு ஊழியரும், நீதிபதியும், அரசியலாளரும் ஆவார். இவரது தம்பி பெனகல் சிவராவ் ஒரு பத்திரிகையாளரும் அரசியல்வாதியுமாவார்.

மேற்கோள்கள்
-----------

1. ↑  "World Chronology: 1969". Answers.com. 2009-05-12 அன்று பார்க்கப்பட்டது.
2. ↑  "Sir Benegal Rama Rau". Munzinger. 2009-05-12 அன்று பார்க்கப்பட்டது.
3. 1 2  "List of Governors". Reserve Bank of India. 16 September 2008 அன்று மூலம் பரணிடப்பட்டது. 2006-12-08 அன்று பார்க்கப்பட்டது.
4. ↑  Gazette, 30 May 1930
5. ↑  Tuesday 15 August 1939 London Gazette
6. ↑  "Sir Benegal Rama Rau". SOUTH AFRICAN HISTORY ONLINE. 17 December 2005 அன்று மூலம் பரணிடப்பட்டது. 2006-12-09 அன்று பார்க்கப்பட்டது.
7. ↑  Deccan Herald, 25 January
**புதிர்நீலன்**  (*Rathinda amor*) என்பது நீலன்கள் குடும்பத்தைச்சேர்ந்த பட்டாம்பூச்சி ஆகும்.

பரவல்
-----

புதிர்நீலன் இலங்கை மற்றும் இந்தியாவில் காணப்படுகிறது.

தோற்றம்
-------

அளவு 26 மிமீ - 28 மிமீ ஆண், பெண் பூச்சிகளின் கரும் பழுப்பு முன் இறக்கைகளின் மேல்புறத்தில் சிறிய வெள்ளை திட்டும், பின் இறக்கைகளின் நுனியில் கருஞ்சிவப்புத் திட்டுகளும் காணப்படும். இறக்கைகளின் கீழ்பகுதியில் பழுப்புக் கலந்த மஞ்சள் நிறமாக இருக்கும். முன் இறக்கைகளின் கீழ்ப்புறத்தில் ஆங்காங்கே கருந்திட்டுகள் சூழ்ந்த, ஒரு நீண்டு வளைந்த வெண்திட்டு காணப்படும். நுனியில் வெள்ளை மற்றும் கருங்கீற்றுகள் கோடுபோல் காணப்படும். இறக்கைகளில் பல சிறிய அலை போன்ற கருந்திட்டுகளும், நுனியில் வெள்ளை நிறக்கோடும், விளிம்பில் மூன்று சிறிய வால்களும் காணப்படும், நடுவால் நீண்டு இருக்கும்.

வாழிடச்சூழல்
------------

இலையுதிர் காடுகள், மழை அதிகமுள்ள சமவெளிகள் போன்றவற்றில் காணப்படும்
விட்டுவிட்டுச் சிறகடித்து மெதுவாகப் பறக்கும்.
கீழ்மட்டத்திலுள்ள செடிகளைச் சுற்றியே பறக்கும்
இலைகளின் மேல் அமர்ந்தவுடன் வால்களை ஆட்டியும், உடலை முன்னும்பின்னும் சுற்றியும், தலை எது, வால் எது என்று தொpயாத அளவுக்குத் தந்திரமாக எதிராளியிடமிருந்து தற்காத்துக்கொள்ளும். இது ஒரு புதிரான செயலாகும்.

வாழ்க்கைப்பருவங்கள்
-------------------

புழப் பருவத்தில் புழுவின் முகம் பார்பதற்குக் குரங்கு முகத்தைப் போல் இருக்கும். இலைகளின் மேல் அமர்ந்து வெயில் காயும்.

### புழுக்களுக்கு உணவாகும் சில தாவரங்கள்

* நீர் கடம்பு
* கல்தேக்கு
* புல்லுருவி வகை

வாழ்க்கை சுற்சி
---------------



| Holometabolism (முழுமையான உருமாற்றம்) |
| --- |
|  |  |  |  |
| முட்டை | குடம்பி | கூட்டுப்புழு | முதிர்நிலை |

இவற்றையும் பார்க்கவும்
----------------------

* தமிழ்நாட்டில் காணப்படும் பட்டாம்பூச்சிகளின் பட்டியல்

சான்றுகள்
---------

1. ↑  R.K. Varshney; Smetacek, Peter (2015). *A Synoptic Catalogue of the Butterflies of India*. New Delhi: Butterfly Research Centre, Bhimtal & Indinov Publishing, New Delhi. பக். 113. doi:10.13140/RG.2.1.3966.2164. பன்னாட்டுத் தரப்புத்தக எண்:978-81-929826-4-9. .
2. ↑  "*Rathinda* Moore, [1881]" at Markku Savela's *Lepidoptera and Some Other Life Forms*
3. ↑   One or more of the preceding sentences incorporates text from a work now in the public domain: Charles Swinhoe (1911-1912). *Lepidoptera Indica. Vol. IX*. London: Lovell Reeve and Co.. பக். 5-6. .
ஒரு சிறிய புதிர்வழி
Maze at St. Louis Botantical Gardens
**புதிர்ப்பாதை** (maze) அல்லது **புதிர்வழி** என்பது, சிக்கலான முறையில் ஆங்காங்கே கிளைத்துச் செல்லுகின்ற ஒரு வழி அமைப்பு ஆகும். ஒரு இடத்தில் இருந்து இன்னோரிடத்துக்குச் சரியான வழியைக் கண்டுபிடித்துச் சென்று அடைவதை நோக்கமாகக் கொண்டதே இப்புதிர். இது பெரும்பாலும் புதிர் விளையாட்டுகளை விளையாடப் பயன்படுகிறது. கிரீட்டுச் சிக்கல் வழி எனப்படுவதே அறியப்பட்டவற்றுள் மிகவும் பழமையான புதிர்வழி ஆகும்.

சிக்கல் வழி (libyrinth) எனப்படுவதும் புதிர்வழியும் ஒன்றே எனப் பொதுவாகக் கருதப்பட்டாலும் உண்மையில் சிக்கல் வழி, புதிர்வழியில் இருந்து வேறுபட்டது. சிக்கல் வழி கிளைவழிகள் எதுவும் இல்லாத ஓரொழுங்கு வழி. ஆனால் பொது வழக்கில், புதிர்வழியும் சிக்கல் வழியும் சிக்கலான குழப்பம் நிறைந்த பாதையைக் குறிக்கிறது.

புதிர்வழி அமைப்பு
-----------------

புதிர்வழிகள் சுவர்களையும் அறைகளையும் கொண்டனவாக அமைக்கப்படுகிறன. புதிர்வழியின் சுவர் செடிகள், கம்புகள், வைக்கோல் கட்டுகள், புத்தகம், பாவுகற்கள், செங்கற்கள், பயிர் நிலங்கள் என ஏதாவதொன்றால் அமைக்கப்படுவது உண்டு.

குறிப்புகள்
-----------

1. ↑  Feature Column from. the AMS. Retrieved on 2011-06-18.
2. ↑  Hermann Kern (2000). *Through the labyrinth: designs and meanings over 5000 years*. Prestel. பக். 23. பன்னாட்டுத் தரப்புத்தக எண்:978-3-7913-2144-8.. பார்த்த நாள்: 18 June 2011.
**ஏவா அகுனெர்ட்- உரோகுல்ப்சு** *(Eva Ahnert-Rohlfs)* (11 ஆகத்து 1912 - 9 மார்ச்சு 1954) ஓர் செருமானியப் பெண் வானியலாளர் ஆவார். இவர் மாறும் விண்மீன்களின் நோக்கீடுகளில் சிறப்பான பங்களிப்புகள் நிகழ்த்தியுள்ளார்.

இவர் செருமனியைச் சேர்ந்த கோபர்கில் பிறந்தார். இவ்வூர் டச்சி சாக்சே-கோபர்கு-கோத்தாவில் உள்ளது. இவர் உர்சுபர்கு, மூனிச், கீல் ஆகிய பல்கலைக்கழகங்களில் 1931 முதல் 1933 வரை படித்தார்.ஒன்பது ஆண்டுகள் குடும்ப வாழ்க்கைக்குப் பின்னர், 1942 இல் இருந்து இரண்டாம் உலகப்போரின் முடிவுவரை கோட்டிங்கன் பல்கலைக்கழகத்தில் படித்தார். இவர் 1945 இல் இருந்து உதவி வானியலாளராக பேராசிரியர் கூனோ கோப்மைசுட்டரிடம் சான்னேபர்கு வான்காணகத்தில் பணிபுரிந்துள்ளார். இவர் 1951 இல் வானியற்பியலில் தன் முனைவர் பட்டத்தை ஜேனா பல்கலைக்கழகத்தில் பெற்றார். இவர் 1952 இல் இவர் சான்னேபர்கு வான்காணகத்தில் வானியலாளர் பவுல் ஆசுவால்டு அகுனெர்ட்டைச் சந்தித்து அவரைத் திருமணம் செய்து கொண்டார்.

இவர் தன் 41 ஆம் அகவையில் சன்னேபர்கில் இறந்தார்.

நூல்தொகை
--------

* *"Strahlungsdruck, Poynting-Robertson-Effekt und interstellare Materie."* Mitteilung der Sternwarte Sonneberg 43 (1953)
* *"Vorläufige Mitteilung über Versuche zum Nachweis von Meteoritischem Staub."* Mitteilung der Sternwarte Sonneberg 45 (1954)
* *"Zur Struktur der Entstehung des Perseidenstroms."* Veröffentlichung der Sternwarte Sonneberg (part 2, p. 5 - 38) (1956)

நினைவேந்தல்
-----------

* AN **281** (1954) 284 (one sentence)
* Cuno Hoffmeister: *"Eva Ahnert-Rohlfs"* (*Die Sterne* issue 5/6, 1954, p. 103 – 105)
The main Anglo-Saxon kingdoms
**ஏழு அரசுகள்** அல்லது ஹெப்டார்க்கி (Heptarchy) என்பது பிரித்தானியாவில் உருவான ஆங்கிலோ சாக்சானிய அரசுகளின் குழுப்பெயராகும். இடைக்காலப் பிரித்தானியாவில் ஆங்கிலோ சாக்சன்கள் படையெடுத்தபின் பல சிறு அரசுகள் தோன்றின அவை ஒன்றுக்கொன்று சண்டையிட்டுக் கொண்டிருந்தன. நாளாக நாளாக அவைகளில் ஒன்றோடொன்று இணைந்தோ அல்லது வெற்றி கொள்ளப்பட்டோ பெரும் அரசுகளாக உருவெடுத்தன. அவ்வாறு உருவான ஏழுஅரசுகளே ஹெப்டார்க்கி என்று அழைக்கப்பட்டன. ஹெப்டார்க்கி என்பது பிரிட்டானியர்களின் அரசுகளில் ஒன்று மற்றொன்றின் மேல் ஆதிக்கம் செலுத்துவதைக் குறிக்கும் சொல்லாகும். பதினாறாம் நூற்றாண்டு வரை ஏழு அரசுகள் இச்சொல் இவ்வரசுகளைக் குறிக்கப் பயன்பட்டது. ஆனால் 12 ஆம் நூற்றாண்டிலேயே இது ஆங்கிலோ சாக்சானிய அரசைக் குறிக்கப்பயன்பட்டதாகக் கூறுவர்.

ஏழு அரசுகளின் பெயர்கள்
----------------------

The Heptarchy, according to Bartholomew's *A literary & historical atlas of Europe* (1914)
1. நார்த்தும்பியா
2. மெர்சியா
3. கென்ட்
4. வெசக்சு
5. சசெக்சு
6. எசெக்சு
7. கிழக்கு ஆங்கிலியா

* Kingdom of WessexKingdom of Wessex
* Kingdom of NorthumbriaKingdom of Northumbria
* Kingdom of KentKingdom of Kent
* Kingdom of East AngliaKingdom of East Anglia
* Kingdom of EssexKingdom of Essex
* Kingdom of SussexKingdom of Sussex
* Kingdom of MerciaKingdom of Mercia

மேற்கோள்கள்
-----------

1. ↑   நா. ஜெயபாலன், 'இங்கிலாந்து வரலாறு- அரசியலமைப்பு வரலாறுடன்', மோகன் பதிப்பகம், சென்னை 1986. பக்கம் 9,10
2. ↑   *Historia Anglorum: the history of ... - Google Books*. Books.google.com.au.. பார்த்த நாள்: 2010-04-09.
**ஒளிவேதியியல் எதிரொளிப்பு எண்** *(photochemical reflectance index)* என்பது ஒர் எதிரொளிர்வு அளவீடு ஆகும்.ஸ்டான்ஃபோர்டு பல்கலைக்கழகத்தில் கார்னிகி அறிவியல் துறையில் கிறிஸ்டோபர் ஃபீலடுட் என்பவாின் மேற்பார்வையில் முனைவா் பட்டம் பெறுவதற்கான பயிற்சியில் இருந்த ஜான் கமோன் என்பவரால் இது உருவாக்கப்பட்டது. இது இலை தொகுதிகளில் உள்ள கரோட்டினாய்டு நிறமிகளில் (எ.கா.புதல் மஞ்கள் நிறமிகள்) ஏற்படும் மாற்றங்களை உணரக் கூடியது. இது கரோடினாய்ட் நிறமிகள் ஒளிச்சேர்க்கையில் ஒளியின் செயல்திறன் விகிதத்தினை, அதாவது இலை தொகுதிகள் ஒரு அலகு பரப்பில் உறிஞ்சிய கார்பன் டை ஆக்சைடு விகிதத்தை குறிக்கின்றது.இதனால், தாவர உற்பத்தி மற்றும் குறைபாடு பற்றிய ஆய்வுகளில் இது பயன்படுத்தப்படுகிறது. இது தாவரங்களில் ஏற்படும் குறைபாடுகளை அளவிடுவதால் இது செயற்கைக்கோள் தரவுகள் அல்லது பிற தொலைநிலை உணர்விகளிலும் பயன்படுகிறது. தாவர நலவாழ்வை மேம்படுத்த பசுமையான புல்வெளிகளிலும், காடுகளிலும்,வேளாண்மைப் பயிர்களிலும் பயன்படுத்தப்படுகிறது. 531 மற்றும் 570 nm அலைநீளத்தில் எதிரொளிர்வு (ρ) மதிப்பைப் பயன்படுத்தி, ஒளிவேதியியல் எதிரொளிப்பு எண்(PRI) என்பது பின்வரும் சமன்பாடுகளால் வரையறுக்கப்படுகிறது:

{\displaystyle PRI={\frac {(\rho 531-\rho 570)}{(\rho 531+\rho 570)}}}
சில ஆசிாியா்கள் இவ்வாறும் பயன்படுத்துவா்.

{\displaystyle PRI={\frac {(\rho 570-\rho 531)}{(\rho 570+\rho 531)}}}
ஒளிவேதியியல் எதிரொளிப்பு எண் மதிப்பானது –1 முதல் 1 வரை இருக்கும்.

ஆதாரங்கள்
---------

* ENVI Users Guide
* John Gamon, Josep Penuelas, and Christopher Field (1992). A narrow-waveband spectral index that tracks diurnal changes in photosynthetic efficiency. Remote Sensing of environment, 41, 35-44.
* Drolet, G.G. Heummrich, K.F. Hall, F.G. Middleton, E.M. Black, T.A. Barr, A.G. and Margolis, H.A. (2005). A MODIS-derived photochemical reflectance index to detect inter-annual variations in the photosynthetic light-use efficiency of a boreal deciduous forest. Remote Sensing of environment, 98, 212-224.
முப்படிக் கோட்டுரு ஒரு 3-ஒழுங்கு கோட்டுரு. ஒவ்வொரு முனையின் படியும் மூன்றாக உள்ளதைக் காணலாம்
ஒரு கோட்டுருவில் எல்லாக் கணுக்களும் சமமான படியைக் கொண்டிருந்தால் அக்கோட்டுரு **ஒழுங்கு கோட்டுரு** (*regular graph*) எனப்படும். ஒரு திசை கோட்டுருவின் எல்லாக் கணுக்களின் உட்படிகளும் வெளிப்படிகளும் ஒன்றுக்கொன்று சமமாக இருந்தால் மட்டுமே அது ஒழுங்கு திசை கோட்டுருவாக இருக்கும். k படிகொண்ட கணுக்களையுடைய ஒழுங்கு கோட்டுரு *k‑ஒழுங்கு கோட்டுரு* அல்லது k படியுடைய ஒழுங்கு கோட்டுரு எனப்படும். கைகொடுத்தல் தேற்றப்படி, ஒற்றைப்படி கொண்ட ஒழுங்கு கோட்டுருவின் கணுக்களின் எண்ணிக்கை இரட்டையெண்ணாக இருக்கும்.

அதிகபட்சமாக 2 படிவரை கொண்ட ஒழுங்கு கோட்டுருக்களை எளிதாக வகைப்படுத்தலாம்:

* 0-ஒழுங்கு கோட்டுருக்களின் கணுக்கள் இணைப்பற்றவை
* 1-ஒழுங்கு கோட்டுருக்களின் விளிம்புகள் இணைப்பற்றவை
* 2-ஒழுங்கு கோட்டுருக்கள், சுழற்சி கோட்டுருக்களின் பொதுவற்ற ஒன்றிப்பாக இருக்கும்

3-ஒழுங்கு கோட்டுரு முப்படிக் கோட்டுரு எனப்படும்.

ஒரு ஒழுங்கு கோட்டுருவில் ஒவ்வொரு சோடி அண்மை கணுக்களுக்கும் சமமான பொதுவான அண்மை கணுக்களின் எண்ணிக்கை (*l*) சமமாகவும், ஒவ்வொரு சோடி அடுத்தில்லாத கணுக்களுக்கும் பொது அண்மை கணுக்களின் எண்ணிக்கை *n* சமமாகவும் அமைந்தால் அந்தக் கோட்டுரு வலிமையான ஒழுங்கு கோட்டுரு என அழைக்கப்படும். 

முழுக்கோட்டுருவான {\displaystyle K\_{m}}, {\displaystyle m} இன் எல்லா மதிப்புகளுக்கும் ஒரு வலிமையான ஒழுங்கு கோட்டுருவாகும்.

* 0-ஒழுங்கு கோட்டுரு0-ஒழுங்கு கோட்டுரு
* 1-ஒழுங்கு கோட்டுரு1-ஒழுங்கு கோட்டுரு
* 2-ஒழுங்கு கோட்டுரு2-ஒழுங்கு கோட்டுரு
* 3-ஒழுங்கு கோட்டுரு3-ஒழுங்கு கோட்டுரு

மேற்கோள்கள்
-----------

1. ↑  Chen, Wai-Kai (1997). *Graph Theory and its Engineering Applications*. World Scientific. பக். 29. பன்னாட்டுத் தரப்புத்தக எண்:978-981-02-1859-1. .

வெளியிணைப்புகள்
---------------

விக்கிமீடியா பொதுவகத்தில்,  
 ***ஒழுங்கு கோட்டுருக்கள்***   
என்பதின் ஊடகங்கள் உள்ளன. 

* Weisstein, Eric W. "Regular Graph", *MathWorld*.
* Weisstein, Eric W. "Strongly Regular Graph", *MathWorld*.
* GenReg software and data by Markus Meringer.
* Nash-Williams, Crispin (1969), *Valency Sequences which force graphs to have Hamiltonian Circuits*, University of Waterloo Research Report, Waterloo, Ontario: University of Waterloo
**ஒக்கைடோ பல்கலைக்கழகம்** (யப்பானிய மொழி:北海道大学) யாப்பானிலுள்ள முன்னணித் தேசிய பல்கலைக்கழகங்களில் ஒன்றாகும். இது சப்போரோ நகரின் மத்தியில் அமைந்துள்ளது. ஒக்கைடோ பல்கலைக்கழகம் 1876 இல் சப்போரோ விவசாயக் கல்லூரியாக அமெரிக்கரான வில்லியம் கிளார்க் என்பவரால் ஆரம்பிக்கப்பட்டது.

பொறியிற்பீட முன் தோற்றம்
ஆரம்பத்தில் 24 மாணவர்களையும் 6 விரிவுரையாளர்களையும் கொண்டிருந்தது. இது 1918 ஏப்ரல் முதலாம் நாள், யப்பானின் 9 அரச பல்கலைக்கழகங்களில் ஒன்றாக மாற்றப்பட்டது. 1919 இல் மருத்துவ பீடம் நிறுவப்பட்டதோடு விவசாயக் கல்லூரி விவசாய பீடமாக மாற்றப்பட்டது. அதன் பின்னர் பல பீடங்கள் ஒன்றன்பின் ஒன்றாகத் தொடக்கப்பட்டு, 2006இல் மொத்தமாக 12 பீடங்களைக் கொண்டுள்ளது. 2004 முதல் யப்பானின் தேசிய பல்கலைக்கழகக் கூட்டுத்தாபனச் சட்டத்தின் கீழ் நிதி தொடர்பாக தன்னாட்சியை கொண்டிருந்தாலும் யப்பான் கல்வி, கலாச்சார, விளையாட்டு, விஞ்ஞான தொழில்நுட்ப அமைச்சு முக்கிய அதிகாரத்தை செலுத்தி வருகின்றது.

ஆதாரங்கள்
---------

* ஒக்கைடோ பல்கலைக்கழக வெளியீடு. (மார்ச், 2005) *Handbook for International Students*

வெளியிணைப்புகள்
---------------

* ஒக்கைடோ பல்கலைக்கழக தளம் பரணிடப்பட்டது 2006-07-17 at the வந்தவழி இயந்திரம் (ஆங்கில மொழியில்)
* ஒக்கைடோ பல்கலைக்கழக வெளிநாட்டு மாணவர் அமைப்பு பரணிடப்பட்டது 2008-06-24 at the வந்தவழி இயந்திரம் (ஆங்கில மொழியில்)
ஒக்சித்தானியாவின் கொடி
மொழிவாரியாக ஒக்சித்தானியாவின் வரைபடம்
**ஒக்சித்தானியா** அல்லது **ஆக்சித்தானியா** (*Occitania*) என்பது தெற்கு ஐரோப்பாவில் ஒக்சித்தானிய மொழி பேசும் மக்கள் பெரும்பான்மையாக வாழும் ஒரு வரலாற்று ரீதியான பகுதி. கலாச்சார ரீதியாக பிரான்சின் தெற்கே அரைவாசிப் பகுதி, மற்றும் மொனாக்கோ, இத்தாலியின் சிறிய பகுதி (ஒக்சித்தான் பள்ளத்தாக்குகள், கார்டியா பெய்மொண்டேசி), எசுப்பானியாவின் ஆரன் பள்ளத்தாக்கு ஆகியவை ஒக்சித்தானியின் பகுதியாகக் கருதப்படுகிறது. இங்கு இப்போதும் ஒக்சித்தானிய மொழி இரண்டாம் மொழியாக உள்ளது. நடுக் காலம் முதல் மொழியியல், மற்றும் கலாச்சார ரீதியாக ஒக்சித்தானியா ஒரு தனிப்பகுதியாக அங்கீகரிக்கப்பட்டிருந்தாலும், சட்டபூர்வமாகவோ அல்லது அரசியல் ரீதியாகவோ ஒக்சித்தானியா என்ற பெயரில் ஒரு தனிநாடாக விளங்கவில்லை. ஆனாலும், ரோமன் காலத்தில் இப்பிராந்தியம் செப்டெம் மாகாணம் எனவும், நடுக்காலத்தின் ஆரம்பத்தில் பிரெஞ்சு ஆதிக்கம் செலுத்த ஆரம்பித்த 1200களுக்கு முன்னரும் இப்பிராந்தியத்தில் ஒற்றுமை நிலவியது. 

தற்போதுள்ள 16 மில்லியன் மக்களில் ஏறத்தாழ அரை மில்லியன் மக்களே ஒக்சித்தானிய மொழியில் சரளமாகப் பேசக்கூடியவர்கள். பெரும்பான்மையாக பிரெஞ்சு மொழி, இத்தாலிய மொழி, காட்டலான் மொழி, எசுப்பானியம் ஆகிய மொழிகளைப் பேசுகின்றனர். 2006 ஆம் ஆண்டு முதல் காத்தலோனியாவில் ஒக்சித்தானிய மொழி அதிகாரபூர்வ மொழியாக அங்கீகரிக்கப்பட்டுள்ளது. ஆரன் பள்ளத்தாக்கில் 1990 முதல் அதிகாரபூர்வமாக்கப்பட்டுள்ளது.

கிபி 355 இற்குப் பின்னரான ரோமன் ஆட்சிக் காலத்தில் *அக்கித்தானியா* என அழைக்கப்பட்ட ஒக்சித்தானியா பாரிய புரவன்சு பிராந்தியத்தின் பகுதியாக இருந்தது.

புவியியல்
---------

ஒக்சித்தானியா பின்வரும் பகுதிகளை உள்ளடக்கியுள்ளது:

* பிரான்சின் தெற்குப் பகுதி. இங்கு ஒக்சித்தானிய மொழி அதிகாரபூர்வ மொழியாக அங்கீகரிக்கப்படவில்லை.
* இத்தாலியின் ஆல்ப்ஸ் பகுதியில் உள்ள ஒக்சித்தான் பள்ளத்தாக்குகள், இங்கு ஒக்சித்தானிய மொழி 1999 ஆம் ஆண்டில் சட்டபூர்வ நிலையைப் பெற்றது.
* எசுப்பானியாவின் காத்தலோனியாவில் உள்ள ஆரன் பள்ளத்தாக்கு. 1990 இல் இருந்து ஒக்சித்தானிய மொழி அதிகாரபூர்வ மொழியாக்கப்பட்டது.
* மொனாக்கோ. இங்கு மொனெகாஸ்க்கு மொழியும் ஒக்சித்தானிய மொழியும் பாரம்பரியமாகப் பேசப்படுகிறது.

மேற்கோள்கள்
-----------

1. ↑  Map of the Roman Empire, *ca*400 AD
2. ↑  *World Directory of Minorities and Indigenous People*
3. ↑  Jean-Pierre Juge (2001) *Petit précis - Chronologie occitane - Histoire & civilisation*, p. 14

வெளி இணைப்புகள்
---------------

* Occitanet - a guide to the language (English option)
* Informations webpage in occitan from Paris
* Occitan Football Association
**தானே செய்தல்** என்பது பல பணிகளை வேலையாள் வைத்து செய்யாமல் தானே செய்வதைக் குறிக்கிறது. சமைத்தல், தைத்தல், துப்பரவாக்கல், திருத்துதல், கைவேலை, தளபாடங்கள் செய்தல், ஓவியம் இசை போன்ற கலைகள், வலைத்தளம் என பல தரப்பட்ட செயற்பாடுகளை தாமே செய்வதைக் இது குறிக்கிறது. இது மேற்குநாடுகளில் Do It Yourself (DIY) என அறியப்படும் ஒரு சமூக இயக்கமாக வளர்ந்து வருகிறது.

பலன்கள்
-------

### பணம் சேமிப்பு

பல வேலைகளை தாமே செய்வதால் அதற்கு ஒருவருக்கு கொடுக்கும் ஊதியம் சேமிப்பாகிறது. 

### திறன் கற்றல்

தாமே பல பணிகளை செய்ய முயற்சி செய்கையில் அந்தப் பணிகளுக்கு தேவையான திறங்கள் விருத்தி செய்யப்படுகிறது. 

### செயலில் நிறைவு

பலர் செயற்பாடுகள் ஆவற்றின் விளைவில் மட்டும் அல்லாமல், செயற்பாட்டிலும் நிறைவைத் தருவனதாக அமைகின்றன.

எடுத்துக்காட்டுக்கள்
--------------------

* தோட்டம் - உணவு உற்பத்தி
* தையல் - உடை உற்பத்தி
* மரவேலை
* தானுந்து/இலத்திரனியல் பொருட்களைத் திருத்துதல்
* பதிப்பித்தல்

அரசியல் நிலைப்பாடுகள்
---------------------

வேலைகள் சிறப்புத் தகுதி பெற்றறோர் மட்டுமே செய்ய முடியும் என்ற சூழ்நிலைக்கு எதிரான ஒரு போக்கை தானே செய்தல் என்ற இந்த நிலைப்பாடு முன் நிறுத்துகிறது. கம்பனிகள் தொழிலை கலைகளை தனிநபர்கள், அல்லது தொழிலாளர்களிடம் இருந்து பிரித்து சுரண்டுவதற்கு எதிரான ஒரு நிலைப்பாடக இது கொள்ளப்படுகிறது.